Οι πιο συχνές περιπτώσεις που θα σε αναγκάσουν να ανακαινίσεις την κουζίνα σου είναι:
1. Σε έχει κουράσει η οργάνωσή της: Τα ντουλάπια και τα ράφια δε σε βολεύουν, ο πάγκος της κουζίνας είναι πολύ μικρός πια για τις ανάγκες σου και οι οικιακές συσκευές θα μπορούσαν να τοποθετηθούν πιο στρατηγικά στον χώρο; Αν ισχύει κάτι από αυτά, σίγουρα αξίζει να εξετάσεις το ενδεχόμενο ανακαίνισης.
2. Δεν σου φτάνει πια ο χώρος: Αν χρειάζεσαι μεγαλύτερους αποθηκευτικούς χώρους, όπως μεγαλύτερα ντουλάπια και ράφια, αυτή η λύση είναι μονόδρομος για σένα.
3. Χρειάζεσαι σοβαρές επισκευές: Πρώτα από όλα, είναι σημαντικό να ελέγχονται και να επιδιορθώνονται υδραυλικά και ηλεκτρολογικά θέματα, πριν γίνουν σοβαρά. Αλλά και τυχόν προβλήματα στα πλακάκια, τον πάγκο της κουζίνας ή φθορές στα ντουλάπια σου θα επιδιορθωθούν με τους κατάλληλους τεχνίτες.